***МОДЕЛ УГОВОРА***

ЈАВНА НАБАВКА радова**- РАДОВИ НА РЕКОНСТРУКЦИЈИ И САНАЦИЈИ У II ПАВИЉОНУ " Радови на текућим поправкама и одржавању у II Павиљону "**за потребе Дома за децу и лица ометена у развоју‚‚Др Никола Шуменковић‚‚ Стамница

Закључен између:

1. Дома за децу и лица ометена у развоју “Др Никола Шуменковић“ Стамница, Српских Владара број 83. село Стамница , 12300 Петровац на Млави, кога заступа директор Ана Томашевић, (у даљем тексту:Наручилац)

Матични број:07200226

 ПИБ: 101589921

и

1. „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_, бр.\_\_\_, кога заступа директор\_\_\_\_\_\_\_\_\_\_\_\_\_\_\_\_\_\_( у даљем тексту : Извођач)

Матични број:\_\_\_\_\_\_\_\_\_\_\_\_\_\_\_\_\_\_\_\_

ПИБ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број тек.рачуна:\_\_\_\_\_\_\_\_\_\_\_\_\_\_\_\_\_\_\_, отворен код Банке\_\_\_\_\_\_\_\_\_\_\_\_\_\_\_\_,

**ПРЕДМЕТ УГОВОРА**

Члан 1.

 Предмет овог Уговора је набавка- радова  **- РАДОВИ НА РЕКОНСТРУКЦИЈИ И САНАЦИЈИ У II ПАВИЉОНУ " Радови на текућим поправкама и одржавању у II Павиљону** "( ЦПВ ознака набавке: 45454000-Радови на реконструкцији**)** - за потребе Дома за децу и лица ометена у развоју‚‚ Др Никола Шуменковић‚‚ Стамница, према конкурсној документацији Наручиоца, број: **1919-10-08/25**, прихваћене понуде Извођача радова, број\_\_\_\_\_\_\_\_\_, која чини саставни део овог уговора и Одлуке о додели уговора бр.\_\_\_\_\_\_\_\_\_\_ од \_\_.\_\_.**2025.**године

Извођач радова се обавезује да обезбеди радну снагу, материјал, грађевинску и другу опрему, изврши грађевинске,грађевинско-занатске и припремно-завршне и друге радове, као и све друго неопходно за потпуно извршење радова који су предмет овог уговора.

Извођач радова се обавезује да радове изведе у складу са важећим техничким прописима и овим уговором као и да исте по завршетку, преда Наручиоцу радова.

Извођач ће радове која су предмет овог уговора извршити (заокружити и попунити):

а) самостално;

б) са подизвођачима:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

в) заједнички, у групи са:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ЦЕНА**

Члан 2.

Извођач радова, као понуђач који је изабран у поступку јавне набавке обавезује се да наручиоцу изврши радове по цени која је дата у понуди бр.\_\_\_\_\_\_ од \_\_\_\_\_\_\_\_\_\_\_. године.

 Укупна вредност радова износи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима),односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара са ПДВ-ом, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима), а састоји се од збира јединичних цена и количина садржаних у обрасцу структура цена понуде број:\_\_\_\_\_\_\_\_\_од\_\_\_\_\_\_\_\_\_године.

 Цена из става 1. овог члана је фиксна и не подлеже променама до коначне реализације Уговора.

У цену су урачунати сви трошкови за реализацију уговорене обавезе и они се не могу посебно исказивати ван понуђене цене, фактурисати нити наплаћивати.

Осим вредности рада, добара и услуга неопходних за извршење уговора, цена обухвата и трошкове организације рада на самом објекту, осигурања и све остале зависне трошкове Извођача радова. Понуђеном ценом из става 1. овог члана уговора обухваћено је: вредност материјала, радне снаге, механизације, средства за рад, обезбеђење целокупних радова, материјала, грађевинске механизације, прибављања средства финансијског обезбеђења ,гаранције, осигурање, рад ноћу и рад недељом и празником, све привремене радове потребне за извођење сталних радова, накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, припремних радова, режијске и све друге трошкове који се јаве током извођења радова и који су потребни за извођење и завршетак радова у складу са захтевима Наручиоца.

**РОК И НАЧИН ПЛАЋАЊА**

Члан 3.

Уговорне стране су сагласне да се плаћање по овом уговору изврши уплатом на рачун Извођача радова број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_банке и то на следећи начин:

* Авансно 50% од укупно уговорене цене, што износи \_\_\_\_\_\_\_\_\_\_\_\_\_\_\_\_\_\_ динара са обрачунатим ПДВ-ом, након обостраног потписивања уговора и предаје средства финансијског обезбеђења (меница за повраћај авансног плаћања и меница за испуњење уговорних обавеза, меница за отклањање недостататака у гарантном року). Наручилац ће аванс платити на основу авансног рачуна и достављања менице за авансно плаћање од стране извођача.
* Преостали износ у висини од 50 % од уговорене цене, што износи\_\_\_\_\_\_\_\_\_\_\_\_\_ динара са обрачунатим ПДВ-ом, биће плаћен по испостављеној окончаној ситуацији, сачињеној на основу оверене грађевинске књиге изведених радова и јединичних цена из усвојене понуде број:\_\_\_\_\_\_\_\_\_ од \_\_\_\_\_\_.2025. године и потписаној од стране стручног надзора, најдаље у року од 45 (четрдесетпет) дана од дана пријема оверене ситуације од стране Надзорног органа.

Услов за оверу окончане ситуације је завршена примопредаја објекта што ће бити документовано Записником о квалитативном и квантитативном пријему.

**КВАЛИТЕТ РАДОВА**

Члан 4.

Сви радови морају бити изведени са стручном радном снагом и у потпуности према важећим техничким прописима за предметну врсту радова. Извођач радова се обавезује да обезбеди квалитетну радну снагу, материјал, грађевинску и другу опрему, као и све друго неопходно за потпуно извршење радова који су предмет овог уговора и да отклони све евентуалне недостатака у оквиру уговореног гарантног рока.

**РОК ЗА ИЗВОЂЕЊЕ РАДОВА**

Члан 5.

Извођач радова се обавезује да уговорене радове изведе у року од\_\_\_\_\_\_ календарских дана рачунајући од дана почетка радова. Датум увођења у посао стручни надзор уписује у грађевински дневник. Под завршетком радова сматра се дан примопредаје радова, а што стручни надзор констатује у грађевинском дневнику. Утврђени рокови су фиксни и не могу се мењати без сагласности Наручиоца. Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.

**ОБАВЕЗЕ ИЗВОЂАЧА РАДОВА**

Члан 6.

 Обавеза извођача радова је и вођење грађевинског дневника . Извођач је дужан да води рачуна о већ изведеним радовима у објекту, тј. да се не оштете делови других инсталација и објеката. Извођач радова одговоран је и сноси трошкове у колико услед немарности и нестручности оштети остале радове и инсталације објекта. Извођач сноси све ризике од губитака и оштећења добра све док добро не буде уграђено односно све до потписивања записника о примопредаји измећу обе уговорене стране након изведених свих уговорених радова. При извођењу радова морају бити примењене мере безбедности и здравља на раду(заштита на раду) за све раднике, а радови изведени стручном радном снагом и по важећим прописима и стандардима за предметну врсту радова. Извођач је дужан да поштује кућни ред Наручиоца приликом извођења радова.

**ОБАВЕЗЕ НАРУЧИОЦА РАДОВА**

Члан 7.

Наручилац радова ће обезбедити вршење стручног надзора над извршењем уговорних обавеза Извођача радова.

Наручилац радова се обавезује да уведе Извођача радова у посао, као и

да му обезбеди несметан прилаз објекту који је предмет радова у установи.

Лице задужено код Наручиоца за праћење реализације овог уговора je Неџад Траиловић.

**ЕВЕНТУАЛНЕ ПРИМЕДБЕ И ПРЕДЛОЗИ НАДЗОРНОГ ОРГАНА**

Члан 8.

Евентуалне примедбе и предлози надзорног органа уписују се у грађевински дневник.

Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.

**ГАРАНЦИЈА**

Члан 9.

Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.

 Гарантни рок за квалитет изведених радове износи \_\_\_\_ године и рачуна се од датума примопредаје радова. Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала и то у року од 5 дана од пријема писаног захтева од стране Наручиоца. Наручилац радова има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.

**СРЕДСТВА ФИНАНСИЈСКОГ ОБЕЗБЕЂЕЊА**

Члан 10.

Извођач се обавезује да у тренутку закључења уговора, наручиоцу достави **сопствену меницу за повраћај авансног плаћања** која ће бити са клаузулама: безусловна и платива на први позив. Меница за поврћај авансног плаћања издаје се у висини траженог аванса, и мора да траје најкраће до правдања аванса. Рок важења овог средства обезбеђења је до правдања укупног износа аванса, почев од дана предаје бланко сопствене менице за авансно плаћање наручиоцу, од када се рачунају рокови за реализацију уговора. Меница мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, на износ траженог аванса са урачунатим порезом на додату вредност, као и доказ о регистрацији менице и копију картона депонованих потписа. Наручилац неће извршити ни једно плаћање, пре доставе менице за покриће аванса.

Средство финансијског обезбеђења не може бити враћено изабраном понуђачу пре истека рока трајања за које је поднето.

Наручилац ће уновчити меницу за повраћај авансног плаћања уколико изабрани понуђач не испоштује уговорене рокове, и то у року од 10 (десет) дана од дана уговорених рокова. Наручилац може дозволити евентуално продужење рока важења менице и меничног овлашћења, у случају измене уговра и евентуалног оправданог продужетка рока који је у складу са Законом о јавним набвакам по основу закљученог анекса уговора.

 Извођач је у обавези да обезбеди и преда Наручиоцу у тренутку закључења уговора, а најкасније у року од 7 (седам) дана од дана закључења Уговора, средствo **финансијског обезбеђења за испуњење уговорних обавеза**: бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, са назначеним износом од 10% од укупне вредности уговора без ПДВ - а. Уз меницу мора бити достављена копија картона депонованих потписа који је издат од стране пословне банке коју понуђач/привредни субјект наводи у меничном овлашћењу. Рок важења менице и меничног овлашћења је 30 (тридесет) дана дужи од истека рока за коначно извршење посла, с тим да евентуални продужетак рока за извођење радова предметне јавне набавке има за последицу и продужење рока важења менице и меничног овлашћења, за исти број дана за који ће бити продужен рок за извршење предмета набавке.

Наручилац ће уновчити меницу за испуњење уговорних обавеза у случају да најповољнији понуђач/привредни субјект не извршава своје уговорне обавезе у роковима и на начин предвиђен Уговором.

Извођач је у обавези да обезбеди и преда Наручиоцу у тренутку примопредаје добара, **средствo финансијског обезбеђења за отклањање недостататака у гарантном року**: бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење, са назначеним износом од 10% од укупне вредности уговора без ПДВ - а. Уз меницу мора бити достављена копија картона депонованих потписа који је издат од стране пословне банке коју давалац услуга наводи у меничном овлашћењу. Рок важења менице и меничног овлашћења је 30 (тридесет) дана дужи од истека укупног гарантног рока.

Наручилац ће уновчити меницу за отклањање недостатака у гарантном року у случају да испоручилац не извршава своје уговорне обавезе у роковима и на начин предвиђен овим Уговором.

**ПРИМОПРЕДАЈА ИЗВЕДЕНИХ РАДОВА**

 Члан 11.

Примопредаја објекта врши се по завршетку уговорених радова. Извођач радова о завршетку уговорених радова обавештава Наручиоца и стручни надзор, а дан завршетка радова уписује се у грађевински дневник. Примопредаја радова се врши комисијски најкасније у року од 15 (петнаест) дана од завршетка радова. Комисију за примопредају радова именоваће Наручилац, а обавезно је чине и 2 (два) представника Наручиоца и 1 (један) представник Извођача радова, уз присуство Стручног надзора. Комисија сачињава записник о примопредаји. Грешке, односно недостатке које утврди Наручилац у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у споразумно утврђеном року, Наручилац има право да те недостатке отклони преко другог лица на терет Извођача радова. Евентуално уступање отклањања недостатака другом лицу, Наручилац ће учинити по тржишним ценама и са пажњом доброг привредника. Примопредају радова обезбедиће Наручилац у законски предвиђеном року. Наручилац ће у моменту у примопредаје радова од стране Извођача радова примити на коришћење изведене радове

**РАСКИД УГОВОРА**

Члан 12.

Наручилац задржава право да једнострано раскине овај уговор уколико Извођач радова касни са извођењем радова дуже од 15 (петнаест) календарских дана.

Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора.

Наручилац може једнострано раскинути уговор у случају да се на основу грађевинског дневника утврди да Извођач радова касни са извођењем радова дуже од 10 календарских дана, као и ако Извођач радова из неоправданих разлога прекине са извођењем радова.

Раскид уговора не повлачи било какве законске последице по Наручиоца. Ова клаузула се не примењује ако је закашњење у испоруци проузроковано наступање више силе. О датуму наступања, трајању и датуму престанка више силе, уговорне стране су обавезне, да једна другу обавесте писаним путем у року од 24 /двадесетчетири/ часа. Као случајеви више силе сматрају се природне катастрофе, пожар, поплава, експлозија,транспортне несреће, одлуке органа власти и други случајеви, који су Законом утврђени као виша сила.

- наручилац може раскинути уговор пре уплате аванса у случају да Ресорно министарство из било ког разлога повуче добијена средства.

Уговор се раскида писменом изјавом која се доставља другој уговорној страни са отказним роком од 8 дана, од дана достављање изјаве. Изјава мора да садржи основ за раскид уговора.

**ОСТАЛЕ ОДРЕДБЕ**

Члан 13.

На питања која нису регулисана овим Уговором, а која су од важности за извршења истог, примењиваће се одредбе Закона о облигационим односима.

Члан 14.

За евентуални спор по основу овог уговора уговорне стране сагласно утврђују надлежност Привредног суда у Пожаревцу.

Члан 15.

Овај Уговор ступа на снагу даном потписа свих уговорних страна и траје до извршења свих уговорених обавеза, а у складу са понудом Испоручиоца.

Члан 16.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

Члан 17.

Овај уговор је закључен у 4 (четири) истоврсна примерка, од којих се по 2 (два) истоврсна примерка налазе код сваке уговорне стране.

НАРУЧИЛАЦ ИЗВОЂАЧ

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 директор

Ана Томашевић

*Напомена: Модел уговора представља садржину уговора који ће бити закључен са изабраним понуђачем. Понуђач је у обавези да попуни дати модел уговора, чиме потврђује да је сагласан са истим.*